**Månedens sanger/eventyr:**

* Månedens babblarna: Diddi
* Månedens sang: Alle barna klapper etc..
* Månedens bok: I babblarnas hus

**Praktiske opplysninger:**

* Barnehagens åpningstid: 06.30 – 17.00
* Ta med fylt drikkeflaske hver dag.
* Barna som skal spise frokost må ha med egen niste. Frokost er frem til 08.00.
* Telefonnummer: 94832297
* Mailadresse:

 linn.holmen@skonnordtjernet.no

* HUSK å merke ALT, **ALLTID.**
* Ta med tynn lue til soving, barna kan bli veldig varme med de tykke uteluene når de sover

**Bursdager:**

* Eveline 2 år (15.03) feires 14.03

**Viktig datoer:**

* 11.03 Barnehagedagen m/ tema: «La leken leve»

Heisann😊 Februar kom og Februar gikk. Dette har vært Babba sin måned. Den surrete Babba har mistet tingene sine, så dem har vi hjulpet til med å finne – både i lek og i samling. Vi har også brukt enkelte av konkretene i Kim`s lek. Denne aktiviteten har barna tatt med seg i leken der de gjemmer konkreter under lokk, simulerer «zimzalabim» og ser hva som er borte. Lytting har vi vært opptatt av, både ute og inne. Hvilke hverdagslyder har vi hørt? Vi har hørt stemmer, biler, fugler, latter, fly. Blant sansene er hørselen den som er viktigst for språk – og taleutviklingen. Barna trenger å øve seg i å være stille fordi det er grunnlaget for deres språkutvikling. Utetida har vært en berg og dalbane pga kuldegrader – men så fort det har vært varmere enn 10 kuldegrader – har vi hatt stor glede av å være bak «i skogen» der vi undrer oss over halvspiste kongler, istappenes form, grovmotoriske utfordringer i ulendt terreng og foran på lekestativet – der toget har en spennende tunnel og en noe utfordrende trapp. Vi har badet i tilgjengelige bøker og konkreter nede på gulvet sammen med barna, barna dramatiserer bukkene bruse og babba`s boks og de begynner å herme tegn både fra veggene og fra dagtavla vi ansatte går med. Det fantastiske språkmiljøet vi har fått inne hos oss – er en berikelse for hele barnegruppa i arbeidet mot målet « barna på Lille My skal utvikle språket og vi skal tilby et rikt språkmiljø»

Mars måned er Diddi sin måned. Diddi fyker rundt som en virvelvind og kan rett og slett ikke sitte stille! Diddi er energisk og kunstnerisk, liker å hoppe, ta saltoer og male med mange farger! Vi lager Diddi-boks med fargerike konkreter og vi bruker boka «I babblarnas hus» på gulvet i lek sammen med barna. Samtidig skal vi ha felles formingsaktivitet rundt temaet. I den faste samlinga før lunsj, vil vi fortsette med navnesang, eventyret om de 3 bukkene bruse og «Alle barna klapper, vinker, dunker i bordet, sover». Barna er utrolig interessert i, og opptatt av dette eventyret – og som et ledd i barns medvirkning lar vi derfor eventyret leve inne hos oss😊 Vi fortsetter med å gå ut etter frokost. Vi er aktive på toget m/lek, klatring, aking og vi er nysgjerrig på hva som er å se og høre nedi skogen på vår ferd langs gjerdet.

Vi ser fram til en måned fylt med lysbetont lek og aktiviteter inne og ute 😊 hilsen ansatte på Lille My

**Rammeplan: Barna skal få mulighet til å utvikle seg selvstendig og bli trygge på seg selv**

|  |  |  |  |  |  |  |
| --- | --- | --- | --- | --- | --- | --- |
| **Kommunikasjon og språk**Gjennom dialog og samspill skal barna støttes i å kommunisere, medvirke, lytte og forstå | **Livsmestring og helse**Barnehagen skal bidra til barnas trivsel, livsglede, mestring og følelse av egenverd | **Likestilling og likeverd**Alle skal ha like muligheter til å bli sett, hørt og oppmuntret til å delta i fellesskap i alle aktiviteter | **Bærekraftig utvikling:**Barna skal gjøre erfaringer med å ta vare på omgivelsene og naturen | **Lek**Leken skal være en arena for barnas utvikling og læring, og for sosial og språklig samhandling | **Trygg oppvekst:**Bli kjent med ulike kroppsdeler gjennom bruk av boka «Lilly blir kjent med kroppen» | **Læring:**Barna skal oppleve et stimulerende miljø som støtter opp om deres lyst til å leke, utforske, lære |